CELEX: 32001L0009
Language: sk
Date: 2001-02-12 00:00:00
Title: Smernica Komisie 2001/9/ES z 12. februára 2001, ktorou sa technickému pokroku prispôsobuje smernica Rady 96/96/ES o aproximácii právnych predpisov členských štátov o kontrole technického stavu motorových vozidiel a ich prípojných vozidielText s významom pre EHP.

Dôležité právne oznámenie

|

32001L0009

Úradný vestník L 048 , 17/02/2001 S. 0018 - 0019

		Smernica Komisie 2001/9/ESz 12. februára 2001,ktorou sa technickému pokroku prispôsobuje smernica Rady 96/96/ES o aproximácii právnych predpisov členských štátov o kontrole technického stavu motorových vozidiel a ich prípojných vozidiel(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 96/96/ES z 20. decembra 1996 o aproximácii právnych predpisov členských štátov o kontrole technického stavu motorových vozidiel a ich prípojných vozidiel [1], zmenenú a doplnenú smernicou Komisie 1999/52/ES [2] a najmä na jej článok 8,keďže:(1) programy auto-oil začaté v roku 1992, ktoré mali zabezpečiť analytickú základňu pre stanovenie emisií z vozidiel a normy týkajúce sa kvality paliva na rok 2000 a po roku 2000, aby sa s osobitným ťažiskom na zníženie emisií cestnej dopravy dosiahli ciele v oblasti kvality ovzdušia, identifikovali normy údržby motorového vozidla ako kľúčový faktor vplyvu prepravy na kvalitu ovzdušia;(2) smernica 96/96/ES špecifikuje testy, ktoré sa majú vykonávať pri pravidelných kontrolách, aby sa overilo, či sú ešte stále prijateľné limity emisií z benzínových a naftových motorov vozidiel;(3) obsah oxidu uhoľnatého vo výfukových emisiách vozidiel s benzínovými motormi vybavenými niektorými výfukovými systémami dodatočného spracovania (normy Euro 1), sa musí testovať pri nízkych ako aj pri vysokých otáčkach motora;(4) smernica Európskeho parlamentu a Rady 98/69/ES z 13. októbra 1998 týkajúca sa opatrení, ktoré sa majú prijať proti znečisťovaniu ovzdušia emisiami motorových vozidiel, a ktorou sa mení a dopĺňa smernica Rady 70/220/EHS, [3] vyžaduje, aby sa od roku 2000 zaviedli palubné diagnostické (OBD) systémy u osobných automobilov a ľahkých úžitkových vozidiel poháňaných benzínom s cieľom monitorovania funkcie systémov emisnej kontroly vozidiel v prevádzke. Podobne sa budú systémy OBD vyžadovať u nových dieselových vozidiel od roku 2003;(5) rozvoj OBD systémov, ktoré sú schopné monitorovať a zaznamenávať poruchy vozidla počas prevádzky, by mohol v budúcnosti znížiť rozdiel medzi testovacími podmienkami a skutočnou prevádzkou;(6) touto smernicou sa odstraňuje nutnosť testovať vozidlá s benzínovými motormi pri nízkych voľnobežných otáčkach, a tým sa znižuje komplexnosť testu, no zvyšuje sa presnosť pomocou monitorovania funkcie OBD systémov vozidla;(7) opatrenia ustanovené v tejto smernici sú v súlade so stanoviskom Výboru na prispôsobenie smernice o kontrolách technického stavu motorových a ich prípojných vozidiel technickému pokroku, ktorý bol ustanovený podľa článku 8 smernice 96/96/ES,PRIJALA TÚTO SMERNICU:Článok 1Smernica 96/96/ES sa mení a dopĺňa tak, ako je uvedené v prílohe k tejto smernici.Článok 21. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do jedného roku po nadobudnutí účinnosti smernice. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 12. februára 2001Za KomisiuLoyola De Palaciopodpredseda[1] Ú. v. ES L 46, 17.2.1997, s. 1.[2] Ú. v. ES L 142, 5.6.1999, s. 26.[3] Ú. v. ES L 350, 28.12.1998, s. 1.--------------------------------------------------PRÍLOHABod 8.2.1 písm. b) bod 4 prílohy II k smernici 96/96/ES sa nahrádza týmto:"4. Výfukové emisie — limitné hodnotya) Meranie pri voľnobežných otáčkach motora:Maximálny prípustný obsah CO vo výfukových plynoch je stanovený výrobcom vozidla. Ak nie je táto informácia dostupná, maximálny obsah CO nesmie presiahnuť 0,5 % objemu.b) Meranie pri vysokých voľnobežných otáčkach, otáčky motora minimálne 2000 min−1:Maximálny prípustný obsah CO vo výfukových plynoch je stanovený výrobcom vozidla pri vysokých voľnobežných otáčkach. Ak nie je táto informácia dostupná, maximálny obsah CO nesmie presiahnuť 0,3 % objemu.Pomer vzduch/palivo, Lamda = 1 ± 3 % alebo v súlade so špecifikáciou výrobcuc) U motorových vozidiel vybavených palubnými diagnostickými systémami v súlade so smernicou 98/69/ES môžu členské štáty ako alternatívu testu špecifikovaného pod písm. a) stanoviť správnu funkciu emisného systému odčítaním z OBD zariadenia a súčasne kontrolovať správnu funkciu OBD systému."--------------------------------------------------